stanford-oval/wikipedia huggingface dataset:
Tšekin Extraliga -kausi 2012–2013
Runkosarja > Pistepörssi

Päivitetty kauden lopuksi.

PO=Pelatut ottelut; M = Maalit; S = Syötöt; P = Pisteet; +/– = Plus/Miinus; RM = Rangaistusminuutit
| Pelaaja | Joukkue | PO | M | S | P | +/- | RM |
| --- | --- | --- | --- | --- | --- | --- | --- |
|  Růžička, MartinMartin Růžička | HC Oceláři Třinec | 52 | 40 | 43 | 83 | –10 | 18 |
|  Hübl, ViktorViktor Hübl | HC VERVA Litvínov | 52 | 22 | 36 | 58 | +14 | 62 |
|  Jágr, JaromírJaromír Jágr | Rytíři Kladno | 34 | 24 | 33 | 57 | +22 | 28 |
|  Pech, LukášLukáš Pech | HC Energie Karlovy Vary | 51 | 22 | 35 | 57 | +8 | 50 |
|  Gulaš, MilanMilan Gulaš | HC Škoda Plzeň | 44 | 27 | 28 | 55 | +27 | 28 |
|  Lukeš, FrantišekFrantišek Lukeš | HC VERVA Litvínov | 50 | 26 | 28 | 54 | +13 | 36 |
|  Straka, MartinMartin Straka | HC Škoda Plzeň | 47 | 15 | 39 | 54 | +26 | 18 |
|  Nedvěd, PetrPetr Nedvěd | HC Bílí Tygři Liberec | 48 | 20 | 33 | 53 | –14 | 151 |
|  Vlasák, TomášTomáš Vlasák | HC Škoda Plzeň | 45 | 17 | 35 | 52 | +17 | 12 |
|  Kovář, JanJan Kovář | HC Škoda Plzeň | 52 | 17 | 34 | 51 | +10 | 66 |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2012–13 Czech Extraliga season
Käännös suomeksi
Tulimarjat

| Tulimarjat |
| --- | --- |
 Välimerentulimarjan (Pyracantha coccinea) marjoja.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Tribus::  Maleae
Suku::  Tulimarjat Pyracantha  M.Roem.
Katso myös
   Tulimarjat Wikispeciesissä   Tulimarjat Commonsissa 
Infobox OKNimi-testi OK: 
Välimerentulimarjan kukinto.
Tulimarjat (Pyracantha) on suku, joka koostuu suurikokoisista piikikkäistä ikivihreistä pensaista, jotka kuuluvat ruusukasvien heimoon. Suvun lajien levinneisyysalue ulottuu Lounais-Euroopasta Kaakkois-Aasiaan. Ne muistuttavat ja ovat sukua tuhkapensaiden (Cotoneaster) suvulle, mutta niillä on sahalaitaiset lehdet ja paljon piikkejä. Tuhkapensaat ovat piikittömiä.
Kasvit kasvavat jopa kuusi metriä korkeiksi. Seitsemällä lajilla on valkoiset kukat ja joko punaiset, oranssit tai keltaiset marjat (teknisesti omenoita). Kukinta on myöhään keväällä tai aikaisin kesällä; marjat kehittyvät loppukesällä ja kypsyvät myöhään syksyllä.
Lajeja

Pyracantha angustifolia – kaitatulimarja: Lounais-Kiinassa
Pyracantha atalantioides: Etelä-Kiinassa
Pyracantha coccinea – välimerentulimarja: Koillis-Espanjasta itään Pohjois-Iraniin
Pyracantha crenulata, syn. Pyracantha rogersiana: Yunnanissa ja Himalajalla
Pyracantha densiflora
Pyracantha fortuneana, syn. Pyracantha crenatoserrata: Keski-Kiinassa
Pyracantha heterophylla
Pyracantha inermis
Pyracantha koidzumii: Taiwanissa
Pyracantha stoloniformis
Lajikkeet

Lajeista on kehitetty lukuisia lajikkeita mm. Britanniassa. Ne on useimmin kehitetty välimerentulimarjasta (Pyracantha coccinea).
Viljely

Tulimarjat ovat suosittuja koristekasveja Keski-Euroopassa, joita kasvatetaan puutarhoissa niiden koristeellisten kukkien ja marjojen vuoksi. Tiheän rakenteen vuoksi niitä käytetään näkösuojaa antavina pensasaitakasveina. Lisäksi ne luovat hyviä pesintä- ja suojapaikkoja pikkulinnuille kissoja ja näätiä vastaan.
Marjat

Tulimarjojen marjat ovat lievästi myrkyllisiä, sillä niiden siemenet sisältävät glykosideja (samoin kuin omenien, luumujen ja kirsikan siemenet). Marjoista voidaan tehdä mehua, hilloa tai marmeladia kunhan taataan, ettei se sisällä siemeniä tai niiden osia.
Aiheesta muualla

Suomen Lajitietokeskus: Tulimarjat (Pyracantha)
ITIS: Pyracantha (englanniksi)
United States Department of Agriculture (USDA): Pyracantha (englanniksi)
Flora of China: Pyracantha (englanniksi)
Käännös suomeksi
Käännös suomeksi
Uppsalan linna

Uppsalan linna
Uppsalan linna on linna Uppsalan kaupungissa, Ruotsissa. Linna on nykyisin Uppsalan läänin maaherran residenssi.
Kuningas Kustaa Vaasa aloitti linnan rakennustyöt vuonna 1549. Hänen poikansa jatkoivat rakennustöitä.
 Linna vaurioitui merkittävästi tulipalossa vuonna 1702. Uudelleenrakennustyöt kestivät useita vuosia ja valmistuivat 1766 ja sen jälkeen linna on toiminut maaherran residenssinä. Uusi valtionarkisto muutti linnan lounaisosaan vuonna 1902.
Vuosina 2002-2003 linnan julkisivut kunnostettiin ja linna sai Carl Hårlemanin suunnitteleman väriskaalan 1740-luvulta. Hårlemanin lisäksi linnaan ovat kädenjälkiään jättäneet arkkitehdit Henrik von Cöllen, Paul Schütz, Franciscus Pahr ja Antonius Watz.
Linnassa on pidetty esimerkiksi kuningatar Kristiinan kruunustaluopumistilaisuus 1654 ja useita valtiopäiviä. Ulrika Eleonoran kruunajaiset 1719 olivat viimeiset linnassa pidetyt.
Aiheesta muualla

Wikimedia Commonsissa on kuvia tai muita tiedostoja aiheesta .
Besök Uppsala slott (Arkistoitu – Internet Archive) (ruotsiksi)
Slottsguiden (ruotsiksi)
Yhdistetyt sotilaat

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Yhdistettyjä sotilaita ovat  ja , sekä ja
Yhdistetyt sotilaat ovat shakissa sotilaat, jotka ovat viereisillä linjoilla. Termiä käytetään erotuksena eristetystä sotilaasta. Yhdistetyt sotilaat ovat tehokkaita varsinkin loppupelissä.
William Tecumseh Sherman

| William Tecumseh Sherman |
| --- | --- |

Yhdysvaltain sotaministeri virkaatekevä
 6. syyskuuta 1869 – 25. lokakuuta 1869  
Presidentti:  Ulysses S. Grant
Edeltäjä:  John Aaron Rawlins
Seuraaja:  William W. Belknap
Henkilötiedot
Syntynyt: 8. helmikuuta 1820 Lancaster, Ohio, Yhdysvallat
Kuollut: 14. helmikuuta 1891 (71 vuotta) New York City, New York, Yhdysvallat
Tiedot
Puolue:  republikaanit
 Nimikirjoitus
Sotilaspalvelus
Palvelusmaa(t):   Yhdysvallat
Palvelusvuodet:  1840–1853 1861–1884
Sotilasarvo:   kenraalimajuri  armeijakenraali (sisällissodan jälkeen)
Taistelut ja sodat:  Yhdysvaltain sisällissota
William Tecumseh Sherman (8. helmikuuta 1820 – 14. helmikuuta 1891) oli yhdysvaltalainen kenraali, joka tuli tunnetuksi myös liikemiehenä ja kirjailijana. Hän palveli kenraalina Unionin armeijassa maan sisällissodan aikana 1861–1865. Sen aikana hän sai tunnustusta strategisesta taidostaan, mutta myös arvostelua poltetun maan taktiikan käyttämisestä hänen aloitettuaan eräänlaisen totaalisen sodan vihollistaan, etelävaltoja, vastaan. Erityisesti Unionin silloinen presidentti Abraham Lincoln arvosti Shermanin kykyjä.
William Sherman johti Savannah-kampanjaa marras-joulukuussa 1864, kun hänen johtamansa noin 60 000 sotilaan joukko-osasto valtasi Georgian Atlantan kaupungin ja jonka jälkeen Shermanin joukot marssivat Atlantin rannikolle Savannah'n kaupunkiin kahdessa kolonnassa ja valtasivat sen. Shermanin kampanjaa on pidetty Yhdysvaltain sisällissodan suurimpana menestyksenä, koska se motitti osan Amerikan konfederaation armeijan joukkoja Etelä-Carolinaan.
Sotahistorioitsija Basil Liddell Hart on pitänyt Shermania "ensimmäisenä nykyaikaisena kenraalina".
Republikaanipuolue piti Shermania mahdollisena ehdokkaana vuoden 1884 presidentinvaaleihin, mutta hän kieltäytyi vahvasti sanoen "Jos minua ehdotetaan, en aio kampanjoida, jos minut nimetään ja valitaan ehdokkaaksi, en vastaanota sitä, jos minut valitaan [presidentiksi], en aio vannoa virkavalaa tai toimia." Jälkikäteen tämänkaltaista lausuntoa on nimetty "Shermanesque statement" (Suom. shermanilainen lausunto), jossa mahdollinen vaalikisan ehdokas kieltäytyy täysin ehdokkuudesta. On sanottu, että presidentti Calvin Coolidgen julkaisema "En pyri jatkokaudelle presidenttinä" -lausunto 2.8.1927 sekä presidentti Lyndon B. Johnsonin lausunto 31.3.1968, jossa hän kieltäytyi pyrkimästä jatkokaudelle.
Kunnianosoituksia

M4 Sherman-panssarivaunu on nimetty William T. Shermanin mukaan. M4 General Sherman panssarivaunu oli toisen maailmansodan tuotetuin panssarivaunu.
Tuhkalehto

| Tuhkalehto |
| --- | --- |

Tiedot
Toiminnassa:  2007–
Tyylilaji:  alternative rock / rock / pop
Kotipaikka:   Jyväskylä, Suomi
Laulukieli:  suomi
Jäsenet:  Sampo-Ilmari Tuhkalehto, laulu   Matias, rummut   Risto, piano   Kim, basso   Aki, kitara  
Entiset jäsenet:  Jere Laitinen, kitara  
Levy-yhtiö:  ACE Revolutions  
Aiheesta muualla
viralliset kotisivut
Infobox OKNimi-testi OK: 
Tuhkalehto on suomalainen rockyhtye. Tuhkalehdon musiikki on tummasävyistä kansallisromantiikan sävyttämää pop rock -musiikkia. Yhtyeen keulahahmo on laulaja Sampo-Ilmari Tuhkalehto.
Historia

Tuhkalehto perustettiin Jyväskylässä vuonna 2007. Yhtye julkaisi ensimmäisen levynsä Piilotettu maa helmikuussa 2008. Arvosteluissa Tuhkalehdon esikoislevyä on pidetty omaperäisenä, monipuolisena ja tunteellisena tuotoksena, josta ei yritystä puutu.
Yhtye nautti suosiota erityisesti verkkoyhteisöissä. Esimerkiksi bändin IRC-Galleria -yhteisö oli palvelun neljänneksi nopeiten kasvava musiikkiyhteisö vuonna 2010.
Vuonna 2009 Tuhkalehto kiersi Music Against Drugs -kiertueen mukana pääesiintyjänä ja vastaava kiertue käynnistyi myös vuodelle 2010 kiertäen muun muassa Vaasassa.
Keväällä 2010 yhtye soitti valtakunnallisen Your Move On Tour 2010 -kampanjan kiertuepaikkakunnilla. Tapahtumaa oli järjestämässä muun muassa Nuori Suomi ja SLU.
Street Team

Tuhkalehto street teamin tarkoitus on edistää yhtyeen tunnettavuutta sekä lisätä Tuhkalehto-fanien ja yhtyeen jäsenten välistä vuorovaikutusta. Vuorovaikutus ilmenee esimerkiksi siten, että "Routaa raajoissa" -musiikkivideolla esiintyy yhtyeen faneja ja street teamin jäseniä.
Diskografia > Albumit

Piilotettu maa (2008)
Diskografia > Singlet

Marraskuu (2008)
Routaa raajoissa (2010)
Diskografia > Musiikkivideot

"Routaa Raajoissa" (2010)
Aiheesta muualla

Tuhkalehdon kotisivut (Arkistoitu – Internet Archive)
Tuhkalehdon Myspace-sivut
Ace revolutionsin kotisivut (Arkistoitu – Internet Archive)
Music Against Drugs -kotisivut
Tuhkalehto Music Against Drugsissa
Yves Matton

| Yves Matton> Henkilötiedot |
| --- | --- |
Syntynyt: 25. heinäkuuta 1967 (ikä 57) Kortrijk, Belgia
Kansalaisuus:   Belgia
Yves Matton (s. 25. heinäkuuta 1967 Kortrijk) on belgialainen entinen ralliautoilija sekä nykyinen Citroën-rallitallin tallipäällikkö. Vuodet 2002–2008 Matton toimi Citroënin organisaatiossa asiakasautojen kilpailu- ja liiketoiminnasta vastaavana päällikkönä. Vuonna 2008 hän ryhtyi yksityisyrittäjäksi perustaen Citroën-autoilla kilpailevia asiakkaita palvelevan MY Racing -yhtiön. Matton on toiminut Citroënin tallipäällikkönä 5. tammikuuta 2012 lähtien korvaten tehtävässään Olivier Quesnelin.
Aiheesta muualla

Twitter
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Yves Matton
Käännös suomeksi
Uuden tekstiilitaiteen yhdistys UUTE

| Uuden tekstiilitaiteen yhdistys UUTE ry |
| --- | --- |

Perustettu:  2014
Toimiala:  nykytekstiilitaide
Kotipaikka:  Helsinki
Aiheesta muualla
[Kotisivu Sivusto]
Infobox OKVirheellinen NIMI-arvo: 
Uuden tekstiilitaiteen yhdistys UUTE ry on valtakunnallinen nykytekstiilitaiteilijoiden järjestö.
UUTE ry perustettiin ja rekisteröitiin Helsingissä joulukuussa 2014. Se on European Textile Networkin ja Suomen Kuvataidejärjestöjen Liiton jäsenjärjestö.
UUTE kehittää tekstiilitaidetta sekä edistää tekstiilitaiteen asemaa ja jäsentensä yhteistoimintaa. Se toimii myös jäsenten ammatillisten etujen hyväksi ja tekee yhteistyötä muiden taidejärjestöjen kanssa. UUTE järjestää esitelmiä ja opintomatkoja sekä koulutus-, tiedotus-, julkaisu-, näyttely- ja kilpailutoimintaa. 
Jäseniksi voidaan hyväksyä ammattimaisesti toimivia tekstiilitaiteilijoita, jotka käyttävät kuvataiteen kenttään luettavissa teoksissaan tekstiiliä konkreettisena tai käsitteellisenä lähtökohtana.
Yleisurheilu kesäolympialaisissa 1952 – miesten 4 × 100 m viestijuoksu

| Yleisurheilu kesäolympialaisissa 1952 > Ratalajit |
| --- | --- | --- | --- | --- |
| 100 m |   | miehet |   | naiset |
| 200 m |  | miehet |  | naiset |
| 400 m |  | miehet |  |  |
| 800 m |  | miehet |  |  |
| 1 500 m |  | miehet |  |  |
| 5 000 m |  | miehet |  |  |
| 10 000 m |  | miehet |  |  |
| 80 m aidat |  |  |  | naiset |
| 110 m aidat |  | miehet |  |  |
| 400 m aidat |  | miehet |  |  |
| 3000 m esteet |  | miehet |  |  |
| 4 x 100 m viesti |  | miehet |  | naiset |
| 4 x 400 m viesti |  | miehet |  |  |
Maraton ja kävelyt
| Maraton |  | miehet |  |  |
| 10 km kävely |  | miehet |  |  |
| 50 km kävely |  | miehet |  |  |
Kenttälajit
| Pituushyppy |  | miehet |  | naiset |
| Kolmiloikka |  | miehet |  |  |
| Korkeushyppy |  | miehet |  | naiset |
| Seiväshyppy |  | miehet |  |  |
| Kuulantyöntö |  | miehet |  | naiset |
| Kiekonheitto |  | miehet |  | naiset |
| Keihäänheitto |  | miehet |  | naiset |
| Moukarinheitto |  | miehet |  |  |
Ottelut
| Kymmenottelu |  | miehet |  |  |
Helsingin olympiakisojen miesten 4 x 100 metrin viestijuoksuun osallistui 22 joukkuetta, 88 juoksijaa. Kilpailu käytiin 26. - 27. heinäkuuta.
Alkuerät

Jokaisesta erästä kolme nopeinta jatkoon.
1.erä
| Sija | Nimi | Maa | Aika |
| --- | --- | --- | --- |
| 1 | Dean Smith Harrison Dillard Lindy Remigino Andy Stanfield |  Yhdysvallat | 40,3 |
| 2 | Alain Porthaut Étienne Bally Yves Camus René Bonino |  Ranska | 40,8 |
| 3 | Dominik Suchenski Zygmunt Buhl Zdobysław Stawczyk Emil Kiszka |  Puola | 41,8 |
| 4 | Adolf Turakainen Voitto Hellstén Pauli Tavisalo Israel Baran |  Suomi | 42,0 |
| 5 | Gordon Crosby James McFarlane Robert Hutchinson Walter Sutton |  Kanada | 42,6 |
| 6 | Tomás Salvador Paquete Fernando Gomes Casimiro Eugénio Calcas Eleutério Rui Maia Cortez |  Portugali | 42,8 |
| 7 | Emad Shafei Fouad Yazgi Fawzi Chaaban Youssef Omar |  Egypti | 42,9 |
2. erä
| Sija | Nimi | Maa | Aika |
| --- | --- | --- | --- |
| 1 | Emmanuel McDonald Bailey William Jack John Gregory Brian Shenton |  Iso-Britannia | 41,2 |
| 2 | Carlo Vittori Antonio Siddi Giorgio Sobrero Franco Leccese |  Italia | 41,5 |
| 3 | Eutimio Planas del Río Samuel Anderson Schweyer Angel García Delgado Rafael Fortún Chacón |  Kuuba | 41,9 |
| 4 | George Acquaah Gabriel Laryea John Owusu Augustus Lawson |  Kultarannikko | 42,1 |
| 5 | Morris Curotta Edwin Carr Raymond Winberg Kenneth Doubleday |  Australia | 42,3 |
| 6 | Adulya Vanastit Aroon Sankosik Pongamat Amatayakul Boonterm Pakpuang |  Thaimaa | 44,5 |
3. erä
| Sija | Nimi | Maa | Aika |
| --- | --- | --- | --- |
| 1 | László Zarándi Géza Varasdi György Csányi Béla Goldoványi |  Unkari | 41,0 |
| 2 | František Broz Jirí David Miroslav Horcic Zdenek Pospísil |  Tšekkoslovakia | 41,5 |
| 3 | Enrique Beckles Mariano Acosta Gerardo Bönnhoff Romeo Galán |  Argentiina | 41,5 |
| 4 | Peter Kraus Werner Zandt Josef Heinen Franz Happernagel |  Saksa | 41,5 |
| 5 | Willy Schneider Willy Eichenberger Ernst Mühlethaler Hans Wehrli |  Sveitsi | 41,6 |
4. erä
| Sija | Nimi | Maa | Aika |
| --- | --- | --- | --- |
| 1 | Boris Tokarev Levan Kaljajev Levan Sanadze Vladimir Suharev |  Neuvostoliitto | 41,3 |
| 2 | Titus Erinle Rafiu Oluwa Karimu Olowu Muslim Arogundale |  Nigeria | 42,4 |
| 3 | Muhammad Butt Muhammad Fazil Abdul Aziz Muhammad Jemadar Aslam |  Pakistan | 42,8 |
| - | Ingi Thorsteinsson Pétur Sigurdsson Hördur Haraldsson Ásmundur Bjarnason |  Islanti | DQ |
Välierät

Kummastakin erästä kolme nopeinta loppukilpailuun.
1. erä
| Sija | Nimi | Maa | Aika |
| --- | --- | --- | --- |
| 1 | Dean Smith Harrison Dillard Lindy Remigino Andy Stanfield |  Yhdysvallat | 40,4 |
| 2 | Boris Tokarev Levan Kaljajev Levan Sanadze Vladimir Suharev |  Neuvostoliitto | 40,7 |
| 3 | Emmanuel McDonald Bailey William Jack John Gregory Brian Shenton |  Iso-Britannia | 41,0 |
| 4 | Enrique Beckles Mariano Acosta Gerardo Bönnhoff Romeo Galán |  Argentiina | 41,4 |
| 5 | Dominik Suchenski Zygmunt Buhl Zdobysław Stawczyk Emil Kiszka |  Puola | 41,8 |
| 6 | Muhammad Butt Muhammad Fazil Abdul Aziz Muhammad Jemadar Aslam |  Pakistan | 42,0 |

2. erä
| Sija | Nimi | Maa | Aika |
| --- | --- | --- | --- |
| 1 | László Zarándi Géza Varasdi György Csányi Béla Goldoványi |  Unkari | 40,9 |
| 2 | Alain Porthaut Étienne Bally Yves Camus René Bonino |  Ranska | 40,9 |
| 3 | František Broz Jirí David Miroslav Horcic Zdenek Pospísil |  Tšekkoslovakia | 41,3 |
| 4 | Eutimio Planas del Río Samuel Anderson Schweyer Angel García Delgado Rafael Fortún Chacón |  Kuuba | 41,5 |
| 5 | Titus Erinle Rafiu Oluwa Karimu Olowu Muslim Arogundale |  Nigeria | 41,9 |
| - |  |  Italia | DNS |
Loppukilpailu

| Sija | Nimi | Maa | Aika |
| --- | --- | --- | --- |
| 1 | Dean Smith Harrison Dillard Lindy Remigino Andy Stanfield |  Yhdysvallat | 40,1 |
| 2 | Boris Tokarev Levan Kaljajev Levan Sanadze Vladimir Suharev |  Neuvostoliitto | 40,3 |
| 3 | László Zarándi Géza Varasdi György Csányi Béla Goldoványi |  Unkari | 40,5 |
| 4 | Emmanuel McDonald Bailey William Jack John Gregory Brian Shenton |  Iso-Britannia | 40,6 |
| 5 | Alain Porthaut Étienne Bally Yves Camus René Bonino |  Ranska | 40,9 |
| 6 | František Broz Jirí David Miroslav Horcic Zdenek Pospísil |  Tšekkoslovakia | 41,2 |
Yhdystie 6772

Yhdystie 6772 on tie, joka kulkee Ylimarkusta Tallbackeniin. Tien pituus on 2 kilometriä.
Tie alkaa Ylimarkun keskustasta Yhdystien 6760 liittymästä ja kulkee itää kohti samalla ylittäen Närpiönjoen. Tie jatkuu eteenpäin melko suorasti ja 2 kilometrin kohdalla päättyy valtatien 8 liittymään Tallbackenissa. Tien osoitenimi on koko matkalla Övermarkvägen (Ylimarkuntie).
Tien läpi kulkee noin 460-730 ajoneuvoa vuorokaudessa.
Uuden musiikin festivaali

Uuden musiikin festivaali (lyh. UMF) on Turun Kupittaanpuistossa vuosittain järjestettävä elektroniseen musiikkiin keskittynyt festivaali. Se järjestettiin ensimmäisen kerran vuonna 2004 ja on kasvattanut kävijämääräänsä vuosi vuodelta. Tapahtuma keräsi ensimmäisenä vuotenaan 1 800 ja toisena noin 4 000 kävijää. Vuoden 2006 festivaali oli loppuunmyyty.
Festivaali ei ole ollut perinteinen tietylle alueelle keskittynyt tapahtuma, vaan se on levittäytynyt ympäri Turun keskustaa. Festivaaliin liittyviä tapahtumia on järjestetty Samppalinnanpuistossa, Varvintorilla, Manillan tehdaskiinteistössä sekä Turun yökerhoissa ja baareissa. Tapahtuman erikoisuuksiin ovat kuuluneet myös vesibussilla tehtävät UMF Kruises -risteilyt Aurajoella Samppalinnan ja Varvintorin välillä. Vuodesta 2008 lukien tapahtuma on keskittynyt Kupittaanpuistoon.
Festivaaleilla on esiintynyt pääosin suomalaisia artisteja ja yhtyeitä, mutta myös ulkomaalaisia elektronisen musiikin huippunimiä kuten Justice, M83 ja Annie.
Y-Säätiö

Y-Säätiö on yleishyödyllinen ja poliittisesti sitoutumaton suomalainen säätiö, jonka tehtävänä on vähentää asunnottomuutta tarjoamalla laadukkaita ja kohtuuhintaisia vuokra-asuntoja. Y-Säätiö on Suomen neljänneksi suurin vuokranantaja.  ARA-vuokra-asuntotoimija M2-Kodit on osa Y-Säätiö-konsernia.
Y-Säätiön perustivat vuonna 1985 Helsingin, Espoon, Vantaan, Tampereen ja Turun kaupungit, Suomen Kaupunkiliitto (nykyisin Suomen Kuntaliitto), Kirkkohallitus, Suomen Punainen Risti, Rakennusteollisuus RT, Rakennusliitto, Alko sekä Suomen Mielenterveysseura (nykyisin MIELI Suomen Mielenterveys ry).
| Y-Säätiö sr |
| --- | --- |
Perustettu:  1985
Kotipaikka:  Helsinki
Tarkoitus:  Vuokra-asuntoja niitä eniten tarvitseville.
Johtaja:  Teija Ojankoski
Säätiön sivut
Y-Säätiö on SOSTEn jäsenjärjestö.
Y-Säätiön toiminta

Y-Säätiön toiminta pohjaa asunto ensin -periaatteeseen. Periaatteen taustalla on ajatus, että oma asunto on jokaiselle kuuluva ihmisoikeus, eikä sitä tarvitse erikseen ansaita.
Y-Säätiö hankkii yksittäisiä vuokra-asuntoja ja rakennuttaa kokonaisia taloja, jotta suomalaisissa kaupungeissa olisi tarjolla kohtuuhintaisia vuokra-asuntoja pienituloisille.
Lisäksi Y-Säätiö pyrkii vaikuttamaan yhteiskuntaan siten, että asunnottomuuteen liittyvät kysymykset olisivat tuttuja päättäjille ja esillä julkisessa keskustelussa.
Asunnot

Y-Säätiö-konserni omistaa yhteensä 18 000 vuokra-asuntoa 57 paikkakunnalla. Konsernin vuokra-asunnot jakaantuvat Y-Säätiön lähinnä erityisryhmille tarkoitettuihin ja M2-Kotien ARA-vuokra-asuntoihin.
Pääosa Y-Säätiön erityisryhmien asunnoista sijaitsee hajautetusti olemassa olevassa asuntokannassa eli asunto-osakeyhtiöissä. Asuntojen hajasijoitus perustuu muun muassa asunto ensin -periaatteeseen. Suurin osa erityisryhmien asunnoista on jälleenvuokrattu yhteistyökumppaneille, kuten kaupungeille ja järjestöille.
Säätiön asuntojen hankintaa tukee avustuksin Sosiaali- ja terveysjärjestöjen avustuskeskus (STEA). Uusien vuokratalojen ja erityisryhmien asumisyksiköiden rakentaminen rahoitetaan Asumisen rahoitus- ja kehittämiskeskuksen (ARA) investointiavustuksilla ja korkotukilainoilla sekä säätiön omalla rahoituksella.
Kansainvälinen toiminta

Y-Säätiö on jäsenenä eurooppalaisessa FEANTSA-kattojärjestössä (the European Federation of National Organisations working with the Homeless), joka ajaa asunnottomien asiaa laajasti Euroopassa. Muut suomalaisjäsenet ovat Helsingin Diakonissalaitos, Vailla vakinaista asuntoa ry, Asukasliitto ja Nuorisoasuntoliitto.
Y-Säätiö ja FEANTSA koordinoivat yhdessä Housing First Europe Hub -oppimisalustaa. Sen tavoitteena on tukea asunto ensin -työn kehittämistä eri maissa.
Aiheesta muualla

Y-Säätiön verkkosivut
Asunto ensin -periaate (Arkistoitu – Internet Archive)
FEANTSA
Tuulikki Pohjola

Tuulikki Pohjola vuonna 1943.
Irma Tuulikki Pohjola-Hansén (11. heinäkuuta 1920 Helsinki – 21. syyskuuta 2005 Tampere) oli suomalainen näyttelijä. Hän oli kiinnitettynä Tampereen Teatteriin vuodesta 1949, ja hän näytteli myös muun muassa Pyynikin kesäteatterissa[lähde? ]. Alkuaikojen lyyristen tyttöroolien jälkeen hän esitti taitavasti niin komedia- kuin luonneroolejakin. Hän esiintyi myös lausujana.
Tuulikki Pohjolan taiteilijanura alkoi vuonna 1940 lausuntaesityksistä. Vuodet 1945-48 hän näytteli Suomen Kansallisteatterissa, minkä jälkeen hän vieraili vuoden Kotkassa ja aloitti sitten pitkän rupeamansa Tampereen Teatterissa 1949. Pohjola opetti lausuntaa ja puheilmaisua ja esiintyi myös radiossa ja televisiossa.
Pohjolalle myönnettiin Pro Finlandia -mitali 1967[lähde? ] ja valtion ylimääräinen taiteilijaeläke toukokuusta 1987 alkaen.
Filmografiaa

Kuusi runoilijaa, 1948 (selostaja)
Ruusu ja kulkuri, 1948 (Sofia)
Aiheesta muualla

Tuulikki Pohjola Internet Movie Databasessa. (englanniksi)
Yhdystie 6792

Yhdystie 6792 on tie, joka johtaa Maalahdesta Åminneen.
Tie kulkee Maalahdenjoen vieressä, kunnes joki yhtyy Pohjanlahteen. Tien osoitenimi koko matkalla on Åminnentie. Tien liikennemäärät ovat koko matkalla hieman alle 1000 autoa vuorokaudessa.
Yhdystie 7000

Yhdystie 7000 Vaasan radan tasoristeyksen kohdalla Ylistaron asemanseudulla.
Yhdystie 7000 on tie joka kulkee Ilmajoen Koskenkorvalta Seinäjoen Ylistarolle. Tien pituus on noin 32 kilometriä.
Tien osoitenimenä on Ilmajoentie Koskenkorvalta Seututien 701 risteykseen, Kirkkotie Ilmajoen kunnankirjaston risteykseen, ja sen jälkeen Könnintie koko loppumatkan ajan. Tie on asvaltoitua Koskenkorvalta Yhdystien 7013 risteyksen pohjoispuolella sijaitsevaan Pohtoolantien risteykseen saakka. Tästä eteenpäin seuraavan kymmenen kilometrin matkan tie on päällystämätöntä hiekkatietä. Loppumatka Ylistaron asemanseudulle on puolestaan jälleen asvaltoitua osuutta.
Wladimir Gröndahl

Wladimir Gröndahl noin vuonna 1938.
Wladimir Gröndahl (ven. Влади́мир Давы́дович Гренда́ль, Vladimir Davydovitš Grendal, 3. marraskuuta 1884 Helsinki – 16. marraskuuta 1940 Moskova) oli suomalaissyntyinen neuvostoliittolainen kenraalieversti.